
1
“Ɣän cä ŋɔa̱a̱ŋ kɛ tëk.
Kä ɣän bä go̱o̱nydä päl.
Ɣän bä lat ni bɛ̈c yieekädä.
2
Kä bä Kuoth jiök i̱,
/cu ɣä lat jɔ̱ɔ̱r,
nyuth ni ɣä duerä.
3
Lotdɛ rɔ kɛ ji̱ i̱ bi ɣä ciɛŋ
a jiäk,
a bi mi ci la̱t ɛ ji̱n lo̱k,
a bi nhɔk ni cär gua̱n dui̱rä?
4
Ji̱n ti̱i̱ kɛ wäŋ ti ce̱tkɛ waŋ ran?
Kä guici kɛ guec nath?
5
Kä ni̱nku ce̱tkɛ kɛ ni̱n ran,
kiɛ ce̱t runku kɛ run nath,
6
mɔ curi jiäkä guic ɔ
kä go̱o̱ri duerä,
7
kä ŋäci jɛ i̱ thilɛ ɣä duer,
kä thilɛ ram mi dëë ɣä
kän kä ji̱?
8
Lätdi ɣä ɛ ji̱n nikɛ tetku,
kä täämɛ lɛni ɣä
lɛ däk niɛ ji̱n.
9
Kä timɛ ɛn ɣöö ɛ ji̱n tääth ɣä
mɔ kɛ mun,
go̱o̱ri jɛ ɛn ɣöö bi ɣä
luɔc rɛy tupä?
10
/Ciɛ ji̱n ɛn nëë wooc ɣä
ce̱tnikɛ cak diar
kä curi ɣä dol
ce̱tnikɛ liɛɛth?
11
Kä curi puɔ̱nydä kum kɛ
ri̱ŋ kɛnɛ guɔ̱p,
kä curi jɛ rɔk kɛ
cɔ̱w kɛnɛ räl.
12
Kä ci ɣä ka̱m tëk kɛnɛ nhök
in thil pek,
kä curi tëkdä gaŋ.
13
Kä kɛn ti̱ti̱ tekɛ rɛydu,
cä ŋa̱c ɛn ɣöö ti̱ti̱ tekɛ
rɛy cärädu.
14
Kä mi cä duer ŋäci jɛ,
kä /keni ɣä la̱r duerä.
15
Kä mi ta̱a̱ kɛ duer, riɛk akɛ ɣä!
Kä mi ta̱a̱ kɛ cuɔ̱ɔ̱ŋ,
/cä wi̱cdä bi met
kap nhial,
kɛ ɣöö pöcä, guɛcä ni riɛkdä.
16
Kä mi cä wi̱cdä kap nhial,
la kaki ɣä ce̱tnikɛ lony,
kä lätdi ɣä ti ga̱ykɛ naath.
17
La no̱ŋi ɣä nëën ti kɔ̱ŋ,
kä reepi gakdu kɛ ɣä,
kä la jäki rɛmku kä ɣä.
18
“Kä ɛŋu curi ɣä jak
kä dapkɛ mɔ?
DEE gɔaa ni mi cä li̱w a
thil ram mi ci ɣä nɛn,
19
kiɛ duŋ mi /ka̱n ɣä cak,
kiɛ dëë dap ni ɣä
kä wa̱a̱ kɔ̱k.
20
Kä ni̱n teekädä /ken kɛ thuɔ̱k?
Pälä, dɔ̱ŋ dëë tekɛ tɛ̈th
lɔaac mi tɔt,
21
a /ka̱n ni wä guäth in /ci naath
luny jɔk thi̱n,
muun muɔ̱th in col,
22
muun in col muuthdɛ ɛ cuc,
min ce̱tdɛ buaydɛ nikɛ wäär.”
